Писмо от Васил Левски до Данаил Попов, 06.07.1871
На влашките чорбаджии, които дават [на] дума кой 1000, кой 2000, кой 3000 жълтици, но [едва] тогава, когато видят [че почва въстанието], кажете им, че тогава техните и милиони жълтици – нека си бъдат техни. Когато ние днес се излагаме на най-голями опасности, за да събираме по 20–100 и 1000 гроша, а [те] не искат и да знаят за днешните юнаци, които мрат по тия пари, докато ги съберат и си наредят работата, [то] доще ден, [когато] и тия юнаци [няма] да искат и да чуят за такива чорбаджии, на които са по-мили 1000-та гроша от българските освободители, [които] мрат ката [всеки] ден.

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.204

Писма от Васил Левски